Rosa Parks

La Rosa Parks, nassuda Rosa Louise McCauley (Tuskegee, quatter de febrar del 1913 - Detroit, 24 de otober del 2005) l'è stada ona sciora americana, ativista di diritt civil.
L'è deventada famosa in tutt el mond perchè in del 1955 l'ha refudaa de levàss in pee per lassàggh el sedil a on bianch a Montgomery, in Alabama. El sò arest l'ha portaa a la protesta massizza de la comunità afroamericana, e al boicotagg di autobus de Montgomery, duraa per pussee d'on ann. In del 1956 la Cort Costituzional la deciara che la segregazion razzial di gent in sui autobus in Alabama l'è anticostituzional, e inscì la Rosa Parks la deventa on simbol per l'emancipazion di negher.
Dopo 'n quai ann la s'è trasferida a Detroit, indè che l'ha lavoraa 'me sartina, e poeu 'me assistenta d'on member del Congress. L'è morta a 92 agn.

Categoria:Ativista statunitens
Categoria:Nassud in del 1913
Categoria:Mort in del 2005